 NA MERCY KOSKEI WAZIRI wa Barabara na Uchukuzi Kipchumba Murkomen amemkosoa vikali Seneta wa Nandi Samson Cherargei kwa madai ya kumpinga mmoja wa wanakandarasi waliopokezwa tenda ya kutengeneza barabara. Kulingana naye, Cherargei alipinga mwanakandarasi huyo kwa msingi kuwa hakuwa wa kabila la Kalenjin. Akizungumza kwa lugha ya Kikalenjin kwenye hafla Ijumaa, Murkomen alimkashifu akisema kuwa angalau Rais William Ruto hatumii akili kama yake. “Cherargei, nataka kukufundisha kitu. Rais angetumia akili kama yako hatungekuwa na nchi sasa. Ninakuambia ukweli,” Murkomen ambaye alionekana kukasirika akafoka. Wakati huo huo, waziri Murkomen aliwakikishia wakazi wa Eldoret kuwa linapokuja suala la kutoa zabuni ya barabara, nafasi hizo hupeanwa kwa usawa bila ukabila. “Nilipofika hapa niliwaeleza kuwa mji wa Mosoriot una chuo kikuu na vyuo vyingine. Bado tunaitaji kujenga na tumeshatangaza zabuni sijui ni nani atapata, sifwatilii  mchakato wa zabuni,” Murkomen akasema. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  